DOD ร่วงหนัก8% นิวโลว์ตั้งแต่เข้าตลาดฯ คาดนักลงทุนกังวลผลงานปีนี้ชะลอตัวต่อเนื่อง
DOD ร่วงหนัก8% นิวโลว์ตั้งแต่เข้าตลาดฯ คาดนักลงทุนกังวลผลงานปีนี้ชะลอตัวต่อเนื่อง โดย ณ เวลา 16.22 น. อยู่ที่ระดับ 10.40 บาท ลบ 0.90 บาท หรือ 7.96%  ด้วยมูลค่าซื้อขาย 85.33 ล้านบาท
12 มี.ค. 2562

ผู้สื่อข่าวรายงานว่า บริษัท ดีโอดี ไบโอเทค จำกัด (มหาชน) หรือ DOD ณ เวลา 16.22 น. อยู่ที่ระดับ 10.40 บาท ลบ 0.90 บาท หรือ 7.96%  ด้วยมูลค่าซื้อขาย 85.33 ล้านบาท ราคาหุ้นต่ำสุดตั้งแต่เข้าตลาดเมื่อวันที่ 20 มิ.ย.61

บล.ทิสโก้ ระบุในบทวิเคราะห์ ว่า แนวโน้มผลประกอบการชะลอตัวต่อเนื่อง 1H19 : คาดรายได้และกำไรจะชะลอตัวต่อเนื่องในช่วงครึ่งแรกปี 62 เนื่องจากฐานสูง ขณะที่การตั้งบริษัทย่อยใหม่ (ถือหุ้น 80%) ร่วมกับบุคคลภายนอกเพื่อการขยายการลงทุนเพิ่มเติมผ่านธุรกิจขายตรงคาดยังต้องใช้เวลาสร้างฐานลูกค้า
อยู่ระหว่างปรับประมาณการ : จากผลประกอบการไตรมาส 4/61 ที่ต่ำกว่าคาดทำให้มีมุมมองเชิงลบต่อความต่อเนื่องของรายได้ในปี 2562 ที่มีความเสี่ยงสูง เนื่องจากบริษัทอาจไม่สามารถหาลูกค้ารายใหญ่ที่จะทดแทนคำสั่งซื้อราว 150-200 ล้านบาทเหมือนในช่วงครึ่งแรกปี 2561 ได้ อนึ่งในปี 2561 DOD มีรายได้จากลูกค้ารายใหญ่ 2 รายเป็นจำนวนเงิน 439 ล้านบาท หรือ 66% ของรายได้รวม